Salima-Mani

Tuuli Yaɣili 
Ni buɣinooŋa kumya
Ka sokam wum li o ni wum li shɛm
Ka mani wum li la mani
O kumsi puuni, ka n wum
Ni n ŋmanila sabaligu
Nimbɔhi kani
Ka tiŋa chibiri kom
Ni n ŋmanila sakom 
N chihiri gumanchuɣu polisibu tiim
Ni n ŋmanila oshishirili
M bi zɔri lɛbili fiɛbbu n zuɣu polo
N ŋmanila nɔŋa
M biɛhigu dolila
A biɛhigu zaŋ kpa m-polo
N ŋmanila kulilia
Bɛ bi mali koduɣili n-valisiri ma

 Yaɣili din pahiri ayi 
Ni yirigintoli ŋun kum boli
O sa' tahiŋga gba bi yi
Bochaai bimbirili biliya
Ka tan' suma je suli
Niŋmi suɣilo
N ŋmanila zilimbɔŋ
N yi yihila kpaligu n-ti sala
Ka sala wum n-nyɔm 
Ka lahi nahi o nyee yaha
Lɔngbaɣulana fuɣiri o lɔngbaɣu
Ka guligulana fuɣiri o yaan' kunkuni

 Yaɣili din pahiri ata 

N ŋmanila kpaŋ
M bela saazuɣu
Ka lihiri kɔtiŋa
Ni ŋmarigɔŋ puhi zaawuni
Ka ban je o nyabu pɔbi bi nina
Ka wula ka ti yɛn niŋ?

 Yaɣili din pahiri anahi 
N ŋmanila gunyili

N diri sar' suma

Ka diri sar' biɛri zaa

Bɛ nyɛla ti' waɣila m-be zolɔŋni

Ka n-lɛbi ti' biɛla n-tam zoli zuɣu

Ka deei gaŋdu ka che bɛ zaa

 Kpaliŋkpaa yaɣili 
Yumbuɣim di ŋmari ʒiri
O kuli ku tooi tum buɣim tuma abada
Tuturi din bili nambɔtali
Ni ti lɛbi alibarika tia
Bɛ booni ma la bibiligu
Ni n ka nina 
M mi bi tumdi soli
Gbarisaŋ fuɣiri o dulim dulimbo
Ku dulim pali biliga
O ŋmari ʒiri

 Kundivihira 

Pubu:Lahabaya zaa 
Pubu:Salima